ET Euroopa Liidu Teataja L 81/81

EFTA JÄRELEVALVEAMETI OTSUS

nr 388/06/COL,

13. detsember 2006,

millega kuuekümne esimest korda muudetakse riigiabi käsitlevaid menetlus- ja sisulisi eeskirju

EFTA JÄRELEVALVEAMET,

VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ja protokolli nr 26,

VÕTTES ARVESSE EFTA riikide vahelist järelevalveameti ja kohtu asutamist käsitlevat lepingut, (2) eriti selle artiklit 24, artikli 5 lõike 2 punkti b ja protokolli nr 3 I osa artiklit 1,

ARVESTADES, et järelevalve- ja kohtulepingu artikli 24 kohaselt jõustab EFTA järelevalveamet EMP lepingu riigiabi käsitlevad sätted,

ARVESTADES, et järelevalve- ja kohtulepingu artikli 5 lõike 2 punkti b kohaselt avaldab EFTA järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet seda vajalikuks peab,

MEENUTADES riigiabi käsitlevaid menetlus- ja sisulisi eeskirju, (3) mis EFTA järelevalveamet võttis vastu 19. jaanuaril 1994, (4)

ARVESTADES, et Euroopa Komisjon võttis 22. novembril 2006 vastu teadus- ja arendustegevusele ning innovatsioonile riigiabi andmist käsitleva uue ühenduse raamistiku, mille ametlik versioon avaldatakse Euroopa Liidu Teatajas 2006. aasta detsembri lõpus,

ARVESTADES, et kõnealune uus raamistik on oluline ka Euroopa Majanduspiirkonna jaoks,

ARVESTADES, et EMP riigiabi eeskirjade ühetaoline kohaldamine tuleb tagada kogu Euroopa Majanduspiirkonnas,

ARVESTADES, et EMP lepingu XV lisa lõpus oleva peatüki „ÜLDIST” II punkti kohaselt peab EFTA järelevalveamet pärast komisjoniga konsulteerimist vastu võtma Euroopa Komisjoni poolt vastuvõetud õigusaktidega kooskõlas olevaid õigusakte,

ARVESTADES, et teadus- ja arendustegevusele ning innovatsioonile riigiabi andmist käsitleva uue ühenduse raamistiku ametliku versiooni kättesaadavaks muutumisel saab EFTA järelevalveamet vastu võtta asjakohased suunised,

ARVESTADES, et praeguse 14. peatüki kehtivusaeg lõpeb 31. detsembril 2006,

ARVESTADES, et seetõttu on vaja pikendada praeguse 14. peatüki kehtivust kuni ajani, mil EFTA järelevalveamet võtab vastu asjakohased suunised teadus- ja arendustegevusele ning innovatsioonile riigiabi andmist käsitleva uue ühenduse raamistiku kohta,

OLLES konsulteerinud Euroopa Komisjoniga,

MEENUTADES, et EFTA järelevalveamet on kõnealusel teemal konsulteerinud EFTA riikidega 13. novembril 2006 saadetud kirjas,

ON VASTU VÕTNUD KÄESOLEVA OTSUSE:

1) Riigiabi suuniste 14. peatüki (teadus- ja arendustegevusele riigiabi andmise kohta) kehtivusaega pikendatakse kuni ajani, mil EFTA järelevalveamet võtab vastu uued suunised teadus- ja arendustegevusele ning innovatsioonile riigiabi andmist käsitleva uue ühenduse raamistiku kohta. Riigiabi suuniste 14. peatüki jaotise 14.9 lõige 2 asendatakse uue lõikega 2, mis on sõnastatud järgmiselt: „Käesolevaid suuniseid kohaldatakse kuni EFTA järelevalveamet võtab vastu uued suunised teadus- ja arendustegevusele ning innovatsioonile riigiabi andmist käsitleva uue ühenduse raamistiku kohta, mille Euroopa Komisjon võttis vastu 22. novembril 2006.”.

2) EFTA riike teavitatakse käesolevast otsusest kirja teel, lisades otsuse koopia.

3) Euroopa Komisjoni teavitatakse kirja teel, lisades käesoleva otsuse koopia.

4) Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 13. detsember 2006 EFTA järelevalveameti nimel president Bjørn T. GRYDELAND kolleegiumi liige Kristján A. STEFÁNSSON

(1) Edaspidi „EMP leping”.

(2) Edaspidi „järelevalve- ja kohtuleping”.

(3) Edaspidi „riigiabi suunised”.

(4) Algselt avaldatud EÜT L 231, 3.9.1994 ja selle samal kuupäeval avaldatud EMP kaasaandes nr 32, viimati muudetud 29. novembri 2006. aasta otsusega.